Den Nord-Cimbriske Tilskuer, 1844-02-06
Rusland. Fra Main og Lublinz skrives under 26de Januar, Breslauer-Tidende meddeler flere Details om Urolighederne i Polen og paa den polske Grændse, og man hører at de russiske Soldater desertere i store Masser; den russiske Soldat bliver slet forpleiet og grusom behandlet, og han anseer derfor Preussen, for et Eldorado. Som Hovedaarsag til Desertionen angives fornemmelig Frygten for at blive brugt i Caucasus til at bekjempe Bjergstammerne, en Ære, som de af flere Grunde ønske at fritages for, overalt have Forholdsreglerne mod den mindre russiske Adel med Hensyn til dens formeentlige Rettigheder, Jnddragelsen af den catholske Geistligheds Godser, Transfereringen og Ødelæggelsen af flere Jødefamilier, den Strænghed der udvises mod dem af Landets Børn, derreise i Udlandet, og endelig den seneste Bestraffelse af flere Livegne i Petersburg, vakt en indre Uvillie og Skræk. Reisende fra St. Petersburg forsikkre, at Tichetschensernes Fyrste har sendt Keiseren af Rusland et Brev, hvori han tilkjendegiver ham, at for enhver Uret, som vederfares hans i russisk Fangenskab sig befindende Søn, vil han tage den grusomste Hævn over de i hans Hænder faldne russiske Officerer. Flere fornemme Familier i Rusland ere ved det sidste Nederlag i Caucasus satte i dyb Sorg ved Tabet af Familiefædre og Børn. J forestaaende Sommer skal i russisk Polen en dobbelt Udskrivning af Recrutter finde Sted; derved siger man, skal en betydelig Urolighed i Gemytterne være fremkaldt, som maaskee har bidraget meget til de seneste Tildragelser i Posen, hvilke man endnu ikke rigtig kjender, men der meldes herfra under 21de Januar, at talrige Arresteringer have fundet Sted, af omtrent 30 Jndividuer, hvoriblandt de fleste ere unge Læger, Bogtrykkere og Haandværkere, som tidligere have opholdt sig i Frankerig; hvorledes det forholder sig veed man ikke rigtig, men saameget er vist, at Overløberne ogsaa skulle spille en Rolle derved. Alle Beretninger fra den russiske Nabo grændse kunne ikke beskrive de derværende Jøders Fortvivlelse: et Antal af over 30,000 Familier skal i Følge Ukassens Bydende endnu midt i den raa Aarstid forlade deres Arne og Føde steder, og ere ikke forviste til Ruslands blomstrende Gouvernementer, men til Stæder og Egne, hvor Næringsløsheden og Elændigheden allerede er saa stor blandt deres Troesforvandte, at næsten Halvedelen af Menighederne modtage Almisse og ere pialtede Betlere, at udvandre til andre Lande er dem forbudt, der er tilstaaet dem 2 Aar til at sælge deres Huse og Eiendomme i og de Faa, som allerede have solgt samme, have neppe kundet opnaae dens halve Værdie, og de komme til at sælge Møbler og alt til hvad Priis de kunne faae; endnu værre er det med deres udestaaende Fordringer. Man maae ellers ikke troe at disse fra deres Hjem fordrevne Mennesker ere en Hoben Skakkerjøder; nei, man finder der Jøder i alle Haandværksklasser; saasom Steenkløvere, Haandtlangere, Murere, Vognmænd o. s. v. Disse Mennesker blive pludselig udrevne af deres Levevei og selskabelige Forhold, og hensatte paa et Sted, hvor der allerede er overfyldt, og hvor de kun finde lidet Arbeide. Smuglehandelen, som man anfører som Aarsag til denne Fremgangsmaade, er ubekiendt for størstedelen af disse Ulykkelige, og vil vedvare, saalænge ikke Grændsebevogtningen bestaaer af gandske paalidelige ubestikkelige Mennesker.